Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
8 ก.ค. 2558

ตลาดหุ้นโลก กดดัน SET ทดสอบแนวรับ 1,476/1,470 จุด อีกครั้ง
ดัชนี SET อยู่ที่ 1,475.82 จุด -7.95 จุด -0.54% ปริมาณซื้อขาย 14,851 ลบ.
แนวรับ:          1,470       แนวต้าน:          1,485
สรุปทิศทางและแนวโน้มตลาด
การปรับลดลงของตลาดหุ้นโลก กดดัน SET มาที่แนวรับ 1,476/1,470 จุด อีกครั้ง: แม้รัฐบาลจีนจะปรับลดดอกเบี้ยเงินฝาก และเงินกู้ลง 0.25% รวมไปถึงลด RRR ลงตั้งแต่ปลายเดือนก่อน แต่ไม่สามารถเพิ่มความเชื่อมั่นนักลงทุนต่อการชะลอตัวเศรษฐกิจได้ โดยตลาดหุ้นจีนปรับลดลงต่อเนื่องตั้งแต่ต้นเดือน มิย.ที่ผ่านมา และปรับลดลงเกือบ 4% เช้านี้ กดดันตลาดหุ้นโลก และ SET โดยมีแนวรับที่ 1,476/1,470 จุด
กลุ่มหุ้นที่ให้อัตราผลตอบลแทนจากเงินปันผลสูง Outperform ตลาดต่อ: แม้ SET ยัง “ผันผวน” จากปัญหากรีซ, เศรษฐกิจฟื้นตัวช้า, และราคาน้ำมันผันผวนตามค่าเงินดอลลาร์ฯ แต่ยังมองเห็นโอกาส “เลือกซื้อ” ในกลุ่มหุ้นที่คาดการณ์ว่าจะ Outperform ตลาด โดยเฉพาะกลุ่มสื่อสาร อย่าง INTUCH และ ADVANC ที่นอกจากมีปัจจัยบวกต่อปันผลกลางปี ~2.8% แล้วยังมีประเด็นบวกจากการประมูล 4G ในเดือน พ.ย.รออยู่ โดยประเมินเป้าหมายระยะสั้น INTUCH ที่ 80.5 และถัดไปที่ 81.5 บาท ขณะที่หุ้นทางเทคนิคที่น่าสนใจทางเทคนิคได้แก่ SVOA ด้วยเป้าหมายระยะสั้นที่ 1.75 บาท และถัดไปที่ 1.84 บาท ที่มีประเด็น “เก็งกำไร” ตามบริษัทลูกอย่าง LIT (ถือหุ้น 47%) ที่ปรับสูงขึ้นแรง (SVOA มี Market Cap ~1.17 พันล้านบาท ซึ่งใกล้เคียงกับ NAV ที่ถือหุ้น LIT + IT รวมกัน ~1.14 พันล้านบาท)
หุ้นที่น่าสนใจทางเทคนิค
MCS “ซื้อ” ราคาหุ้นเริ่มฟื้นตัวอีกครั้งด้วยแท่งเทียนรูปแบบ Morning Star พร้อมปริมาณการซื้อขายโดดเด่น สามารถกลับมายืนเหนือเส้นค่าเฉลี่ยระยะเดือนได้ เป็นจังหวะซื้อเก็งกำไร มีแนวต้านแรกที่ 9.75 บาท และเป้าหมายถัดไปที่ 10.20 บาท 
SVOA “ซื้อ” ราคาหุ้นมีจังหวะดีดตัวขึ้นผ่านแนวต้านสำคัญที่ 1.71 บาท เส้นค่าเฉลี่ย 7-14-21 วันเรียงตัวตัดกันยืนยันแนวโน้มขึ้น เป็นจังหวะเก็งกำไร มีแนวต้านแรกที่ 1.75 บาท และถัดไปที่ 1.84 บาท
SPPT “ซื้อ” ราคาหุ้นแกว่งตัวในกรอบแนวโน้มขาขึ้น พร้อมปริมาณการซื้อขายที่เริ่มเพิ่มขึ้น สามารถกลับมายืนเหนือเส้นค่าเฉลี่ยระยะสัปดาห์ได้อีกครั้ง เครื่องมือ MACD เริ่มชี้ขึ้น มีแนวต้านแรกบริเวณ 3.28 บาท และแนวต้านถัดไปที่ 3.40 บาท
Futures   แนวรับ          แนวต้าน
SET50     948.00          955.00
              945.00          960.00
Gold      18,700          18,900
            18,600          19,000
Oil        1,900           1,950
             1,850           2,000